OBRAZLOŽITVENI MEMORANDUM

1.OZADJE PREDLOGA

•Razlogi za predlog in njegovi cilji

Od leta 1977 direktiva o DDV določa oprostitev za dobavo blaga ali opravljanje storitev oboroženim silam katere koli države članice Severnoatlantske zveze, ki sodeluje pri skupni obrambi zunaj lastne države. Ta oprostitev je bila uvedena, da bi se obravnavali primeri, v katerih je prekinjen krožni tok prihodkov in odhodkov, ker bi DDV na take dobave blaga ali opravljanje storitev običajno pomenil prihodek za državo, v kateri se oborožene sile nahajajo, ne pa za državo teh oboroženih sil. Spada med oprostitve iz člena 151 Direktive o DDV.

Direktiva o trošarinah od leta 1993 določa podobno oprostitev trošarine za gibanje trošarinskega blaga oboroženim silam katere koli članice Severnoatlantske zveze (v nadaljnjem besedilu: zveza NATO).

Svet je decembra 2019 sprejel spremembe direktiv o DDV in trošarinah, s katerimi je uvedel oprostitve v zvezi z obrambnimi prizadevanji oboroženih sil države članice v drugi državi članici za izvajanje dejavnosti Unije v okviru skupne varnostne in obrambne politike (SVOP), ki je bila vzpostavljena kot evropska varnostna in obrambna politika (EVOP) leta 2000. Datum začetka uporabe novih ukrepov v državah članicah je 1. julij 2022.

Svet je julija 2021 sprejel spremembe direktive o DDV, s katerimi je uvedel dodatne oprostitve v zvezi z ukrepi, sprejetimi na ravni Unije v odziv na pandemijo COVID-19. Države članice bodo te nove izjeme uporabljale retroaktivno od 1. januarja 2021.

Ukrepe iz izvedbene uredbe o DDV, s katerimi se izvajajo oprostitve iz člena 151 direktive o DDV, je zato treba ustrezno prilagoditi.

•Skladnost z veljavnimi predpisi s področja zadevne politike

Predlog je tesno povezan s spremembami direktiv o DDV in trošarinah, sprejetimi decembra 2019, ki dopolnjujejo akcijski načrt o DDV iz leta 2016, v katerem so določeni načini za posodobitev sistema DDV, da bi postal enostavnejši, odpornejši na goljufije in prijaznejši za podjetja. Tesno je povezan tudi s spremembami direktive o DDV, sprejetimi julija 2021, ki uvajajo oprostitve v zvezi z ukrepi Unije v odziv na pandemijo COVID-19 za odpravo posledic sedanje zdravstvene krize.

Cilj predloga je določiti ukrepe, potrebne za izvajanje novih oprostitev v skladu s členom 151(1)(ab), (ba) in (bb) direktive o DDV ter členom 12(1)(ba) direktive o trošarinah.

•Skladnost z drugimi politikami Unije

Predlog je skladen z globalno strategijo za zunanjo in varnostno politiko Evropske unije ter izvedbenim načrtom za varnost in obrambo, v katerem so navedeni predlogi za izvajanje zgoraj omenjene globalne strategije na področju varnosti in obrambe.

Izpolnjuje zavezo Komisije iz akcijskega načrta za vojaško mobilnost, da oceni izvedljivost uskladitve obravnave DDV za obrambna prizadevanja v okviru EU in pod okriljem zveze NATO. Predlog je skladen tudi z evropskim obrambnim akcijskim načrtom, ki vključuje zagon Evropskega obrambnega sklada, in mehanizmom Athena, ki (v skladu s členom 41(2) PEU) obravnava financiranje skupnih stroškov vojaških misij in operacij EU v okviru SVOP. Predlog je tudi v skladu s pobudami Unije, sprejetimi v odziv na pandemijo COVID-19, in zlasti podpira nujne ukrepe, sprejete v okviru instrumenta za nujno pomoč, da bi se obravnavali učinki trenutne zdravstvene krize.

2.PRAVNA PODLAGA, SUBSIDIARNOST IN SORAZMERNOST

•Pravna podlaga